Diari Oficial de la Generalitat Valenciana


Sumari del DOGV 8757, del 09-03-2020 (2020/2097)

RESOLUCIÓ de 4 de febrer de 2020, de la directora general de Planificació Estratègica, Qualitat i Modernització de l'Administració Pública, per la qual s'aprova el Pla d'actuació de la Inspecció General de Serveis (2020/2021).
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8757

Data del DOGV
:   09-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2097


Data del document
:   04-02-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * legislació

RESOLUCIÓ de 4 de febrer de 2020, de la directora general de Planificació Estratègica, Qualitat i Modernització de l'Administració Pública, per la qual s'aprova el Pla d'actuació de la Inspecció General de Serveis (2020/2021). [2020/2097]  
De conformitat amb l'article 75 del Decret 105/2019, de 5 de juliol, pel qual s'estableix l'estructura orgànica bàsica de la Presidència i de les conselleries de la Generalitat, la Direcció General de Planificació Estratègica, Qualitat i Modernització de l'Administració Pública exerceix, entre d'altres, les competències d'inspecció general de serveis i millora de la qualitat, funcions que es materialitzen a través de la Inspecció General de Serveis, dependent d'aquesta direcció general.  
  
L'exercici de les competències d'inspecció general de serveis estan especificades en l'article 3 de la Llei 22/2018, de 6 de novembre, d'Inspecció General de Serveis i del sistema d'alertes per a la prevenció de males pràctiques en l'Administració de la Generalitat i el seu sector públic instrumental. Aquestes competències es tradueixen en accions que han de ser objecte de programació ordinària en el corresponent Pla d'Actuació, sense perjudici de la realització de determinades actuacions de caràcter extraordinari, no previstes en aquest. Tot això d'acord amb el que preveu l'article 9 del decret 68/2014, de 9 de maig, del Consell, pel qual es regula l'exercici de la competència i funcions de la inspecció general dels serveis de l'administració de la Generalitat, precepte aquest en el qual també s'estableix que aquest pla serà aprovat per l'òrgan directiu que ostente la competència d'inspecció general dels serveis, així mateix, aquest pla ha de ser objecte de difusió institucional, segons el que assenyala l'article 9.3.2.l de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
D'acord amb els dos plans aprovats en exercicis anteriors, s'ha estimat convenient mantindre la duració biennal del pla, abastant els exercicis 2020 i 2021, atés que moltes de les actuacions desenvolupades per la inspecció tenen un caràcter sobrevingut o extraordinari que resulta, a priori, impossible de preveure.  
El marc d'actuació en el qual s'enquadra el nou Pla de la Inspecció General de Serveis es caracteritza per:  
- Continuar el desplegament normatiu derivat de la Llei 22/2018, de 6 de novembre, de la Generalitat, d'Inspecció General de Serveis i del sistema d'alertes per a la prevenció de males pràctiques en l'Administració de la Generalitat i el seu sector públic instrumental, i que preveu, com a normes més importants a elaborar i tramitar en execució del pla, un projecte de reglament que revise, actualitze i substituïsca a l'actual Decret 68/2014, de 9 de maig, del Consell, pel qual es regula l'exercici de la competència i les funcions d'inspecció general dels serveis de l'Administració de la Generalitat i un segon projecte de decret dirigit a aprovar un codi de bones pràctiques per a la prevenció i detecció d'irregularitats.  
- Mantindre la rellevància d'aquelles actuacions relacionades amb els processos operatius que desenvolupa la Inspecció General de Serveis i que són inherents a la seua missió, com a màxim òrgan de control intern, accions que tracten de contribuir al bon govern de la Generalitat i a millorar el funcionament de la seua administració a través de la realització d'actuacions d'inspecció i control, anàlisis organitzatives i avaluacions d'eficàcia i eficiència.  
- Realitzar accions concretes dirigides a implantar una cultura de gestió de qualitat en la Generalitat i generalitzar l'ús d'instruments de millora de la qualitat. La IGS deixa de considerar aquestes actuacions com a complementàries de la seua activitat i les integra, en aquest pla, dins del desenvolupament dels seus propis processos operatius.  
- Prestar especial atenció, igual que es va fer en l'anterior pla, al desenvolupament de metodologies i eines tecnològiques que ens permeten avançar en el desplegament del sistema d'alertes SALER, mitjançant l'anàlisi de riscos, derivat de l'elaboració de Mapes de Riscos i l'execució de plans individuals d'autoavaluació, i amb el disseny i implementació d'aplicacions informàtiques específiques, amb vista a previndre les irregularitats i males pràctiques administratives.  
- Garantir la màxima transparència en l'actuació de la Inspecció General de Serveis i la permanent rendició de comptes, a través de publicar informació bàsica sobre els resultats obtinguts en cada actuació inspectora que es realitze, incloent-hi un extracte de les conclusions i recomanacions efectuades, sempre amb el màxim respecte al deure de confidencialitat i a la protecció de dades de caràcter personal.  
  
Per tot això, a proposta de la inspectora general, i de conformitat amb el que es disposa en l'article 9 de l'esmentat Decret 68/2014, de 9 de maig, del Consell, pel qual es regula l'exercici de la competència i funcions de la Inspecció General dels Serveis de l'Administració de la Generalitat, resolc:  
  
Primer  
Aprovar el Pla d'actuació de la Inspecció General de Serveis per al període 2020/2021.  
  
Segon  
Disposar que es duga a terme la tramitació oportuna per a la publicació d'aquesta resolució en el Diari Oficial de la Generalitat Valenciana.  
  
Tercer  
Ordenar que aquesta resolució i el pla adjunt es publiquen en el Portal de Transparència GVA-Oberta, en els termes que corresponguen, d'acord amb el que es disposa en l'article 9.3.2.l de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, així com en la pàgina web de la conselleria de Justícia, Interior i Administració Pública, http://www.justicia.gva.es/va/web/planificacion-estrategica-calidad-y-modernizacion/planes-anuales-de-la-igs  
  
València, 4 de febrer de 2020.- La directora general de Planificació Estratègica, Qualitat i Modernització de l'Administració Pública: Yolanda Parrado Marcos.